સાઈના નેહવાલે આક્રમક રમતનું પ્રદર્શન કરીને 21મી કોમનવેલ્થ ગેમ્સના અંતિમ દિવસે બેડમિન્ટનમાં વિમેન્સ સિંગલ્સની ફાઈલનમાં ભારતની જ પીવી સિંધુને પરાજય આપીને ગોલ્ડ મેડલ જીતી લીધો હતો. એક કલાક સુધી ચાલેલા રોમાંચક મુકાબલામાં સાઈનાએ 21-18, 23-21થી વિજય નોંધાવ્યો હતો. જોકે, સાઈના માટે ફાઈનલ આસાન રહી ન હતી કેમ કે સિંધુએ તેને મજબૂત ટક્કર આપી હતી અને બંને ખેલાડીએ એક-એક પોઈન્ટ માટે એકબીજાને મહેનત કરાવી હતી.